open-index/open-wikipedia-markdown huggingface dataset:
Pīters Klārks

**Pīters Hjū Klārks** (;  Londona —  Kornvola) bija Lielbritānijas FIDE meistars šahā un starptautiskais lielmeistars korespondencšahā (1980). FIDE starptautiskais arbitrs (1976).

## Biogrāfija
Šahu sācis spēlēt sešu gadu vecumā. Divas reizes pēc kārtas uzvarējis Londonas zēnu šaha čempionātā (1950, 1951). Daudzkārtējais Lielbritānijas šaha čempionātu dalībnieks, kuros piecas reizes ierindojies 2. vietā. Kopš 1959. gada strādājis par šaha žurnālistu laikrakstā *Sunday Times* un žurnālā *British Chess Magazine*. Pazīstams kā biogrāfisku grāmatu par Mihailu Tālu (1961) un Tigranu Petrosjanu (1964) autors. Pateicoties labām krievu valodas zināšanām 1958. gadā tulkojis grāmatu par Vasiliju Smislovu, bet 1963. gadā grāmatu *Simts padomju šaha miniatūras* ().

Pārstāvējis Anglijas komandu lielākajos komandu šaha turnīros:
* Pasaules šaha olimpiādēs piedalījies 8 reizes (1954-1968). Individuālajā vērtējumā izcīnījis sudraba (1956) medaļu;
* Pasaules studentu šaha čempionātos piedalījies 2 reizes (1954, 1959);
* Klāras Benediktas kausa izcīņās piedalījies 6 reizes (1960-1961, 1963, 1965, 1967-1968). Komandu vērtējumā izcīnījis sudraba (1960) un 4 bronzas (1961, 1963, 1967, 1968) medaļas.

Vēlākajos gados nopietni pievērsies korespondencšaham. 1977. gadā kļuvis par Lielbritānijas korespondecšaha čempionāta uzvarētāju. Par panākumiem turnīros Starptautiskā Korespondencšaha federācija (ICCF) 1976. gadā Klārkam piešķīrusi starptautiskā meistara korespondencšahā (IMC) nosaukumu, bet 1980. gadā - starptautiskā lielmeistara korespondencšahā (GMC) nosaukumu.

## Atsauces

## Ārējās saites
Binde (pilsēta)

thumb|Luterāņu baznīca
**Binde** () ir pilsēta Herfordes distriktā, Detmoldas reģionā, Ziemeļreinā-Vestfālenē, Vācijā. Tā atrodas starp Osnabriku (rietumos), Hannoveri (austrumos) un Bīlefeldi (dienvidos).

## Atsauces

## Ārējās saites

*
Zdeņeks Mahs

**Zdeņeks Mahs** (; dzimis , miris ) bija čehoslovāku problēmists, pazīstams čehu skolas pārstāvis, J. Dobruska, J. Hoholouša, J. Pospīšila pēctecis, M. Havela līdzgaitnieks.

Pēc profesijas jurists, šaha nodaļu redaktors vairākos preses izdevumos *Světozor* (1903—31), *Zlatá Praha* (1903—1929), *Prager Presse* (1921—1938).

## Šaha kompozīcija
No 1894. gada publicējis vairāk nekā 400 ortodoksālā stila uzdevumu (galvenokārt trīsvilčus), kā arī daudz pašmata un pasaku šaha uzdevumu.

### Uzdevuma piemērs

**Uzdevuma risinājums:**
: **1.♗g3!** 
: **1...♔×e4 2.♕f4+ ♔d5 3.♕c4#** 
: **1...♔d4 2.♕a3 ♔×e4 3.♕d3#** 
: **1...♔d2 2.♕c5 ♔e2 3.♕f2#** 

## Atsauces

## Papildu literatūra
* Mikan I., Zdeněk Mach, Praha, 1975.

## Ārējās saites
* Maha kompozīcijas vietnē PDB
Žansaja Abdumalika

**Žansaja Abdumalika** (; dzimusi  Almati) ir Kazahstānas starptautiskā lielmeistare šahā (2014).

## Biogrāfija
Vairākkārt pārstāvējusi Kazahstānu Pasaules junioru šaha čempionātos, kuros izcīnījusi piecas medaļas: 2 zelta (2008. gadā U8 vecuma grupā, 2011. gadā U12 vecuma grupā) un 3 sudraba (2010. gadā U10 vecuma grupā, 2012. gadā U12 vecuma grupā, 2013. gadā U20 vecuma grupā) medaļas. 2008. gadā uzvarējusi Āzijas junioru šaha čempionātā U8 vecuma grupā.

2013. gadā kopā Gulishanu Nahbajevu dalījusi pirmo vietu Kazahstānas sieviešu šaha čempionātā. Tajā pašā gadā uzvarējusi arī starptautiskajā šaha turnīrā Brno. 2014. gadā ieguvusi bronzas medaļu Āzijas sieviešu šaha ātrspēles čempionātā. 2016. gadā uzvarējusi Kazahstānas sieviešu šaha čempionātā. 2017. gada aprīlī izcīnījusi bronzas medaļu Kazahstānas sieviešu šaha čempionātā. 2017. gadā Itālijā uzvarējusi Pasaules junioru šaha čempionātā U20 vecuma grupā meitenēm.

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Padminī Routu, 2. kārtā uzvarējusi Džao Sjue, 3. kārtā uzvarējusi Jolantu Zavadzku, bet ceturtdaļfinālā zaudējusi Marijai Muzičukai.

2020. gada martā Lozannā izcīnījusi 3. vietu FIDE sieviešu *Grand Prix* izcīņas posmā. 2021. gada jūnijā Gibraltārā uzvarējusi FIDE sieviešu *Grand Prix* izcīņas posmā. 2021. gada novembrī Rīgā ierindojusies 25. vietā 2021. gada "FIDE Chess.com Grand Swiss" turnīrā sievietēm. 2022. gada septembrī Astanā izcīnījusi 5. vietu FIDE sieviešu *Grand Prix* izcīņas posmā. 2023. gada februārī Minhenē ierindojusies 6. vietā FIDE sieviešu *Grand Prix* izcīņas posmā. 2023. gada jūnijā Sentluisā ierindojusies pēdējā, 9. vietā sieviešu lielmeistaru starptautiskajā šaha turnīrā *Cairns Cup*.

Pārstāvējusi Kazahstānas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (2014-2016);
* Pasaules komandu šaha čempionātos piedalījusies 3 reizes (2013-2015, 2019);
* Āzijas komandu šaha čempionātos sievietēm piedalījusies 2 reizes (2014-2016). Komandu vērtējumā izcīnījusi bronzas (2016) medaļu. Individuālajā vērtējumā izcīnījusi sudraba (2016) medaļu.

Par panākumiem turnīros FIDE 2011. gadā Abdumalikai piešķīra starptautiskās sieviešu meistares (WIM), bet 2014. gadā - starptautiskās sieviešu lielmeistares (WGM) nosaukumu. 2021. gadā kļuvusi par starptautisko lielmeistaru (GM).

## Atsauces

## Ārējās saites
Boriss Jirgensons

thumb|upright=0.8|left|Boriss Jirgensons
**Boriss Jirgensons** bija zvejnieku kolhoza "Brīvais vilnis" pirmais priekšsēdētājs. Dzimis 1912. gada 25. augustā Smoļenskas apgabala Roslavļas apriņķa Semjonovkas sādžā. Kristīts Roslavļas apriņķa Lugas baznīcā.

Uz Smoļenskas apgabalu viņa vecāki no Latvijas uz Krieviju izceļojuši pēc 1905. gada tā iemesla dēļ, ka tur bija iespējams iegūt zemi. Borisa vecākiem Kristīnei un Augustam iemērīta „2 zirgu zeme”, kas aptuveni bija 32 ha. Uzcēluši māju, iekopuši saimniecību, piedzimuši trīs bērni. Diemžēl pēc 1917. gada Ļeņina vadītā apvērsuma zemi viņiem atņēma. Divdesmitajos gados ģimene no Krievijas atgriezās jaundibinātajā Latvijā. Kā ar pauniņu bija aizbraukuši, tā ar pauniņu arī atgriezās. Nekādas citas bagātības kā bērni, nebija, visu atstājuši, lai varētu atgriezties dzimtenē, arī lielinieki uz robežas daudz atņēmuši. Borisam izglītības nebija, nācās strādāt visādus darbus, tomēr viņš ātri apguva ļoti plašas zināšanas zvejniecībā, nozarē, kurā varēja nopelnīt. Boriss iemantoja tādu vietējo iedzīvotāju uzticību un atbalstu, lai viņu ievēlētu par z/k „Brīvais vilnis” pirmo priekšsēdētāju.

Atšķirībā no lauku kolektivizācijas, zvejniecības kolektivizācija patiešām atnesa taustāmu labumu tiem, kuri zvejnieku kolhozos iestājās un strādāja. Par z/k "Brīvais vilnis" dibināšanas dienu tiek uzskatīts 1949. gada 26. aprīlis.

Oficiāli kolhozu Boriss vadīja kopš tā dibināšanas 1949. gadā līdz 1955. gadam. 1952. gadā kolhozs kļuva miljonārs, viens no bagātākajiem zvejnieku kolhoziem republikā. Kā fenomens jāpiemin, ka Borisam nebija pat vidusskolas izglītības. 1955. gadā uz neilgu laiku kolhoza vadības grožus pārņēma Kārlis Vīgants, tomēr epizodiski līdz 1959. gadam Boriss pildīja gan priekšsēdētāja pienākumus, gan arī bija kompartijas pirmorganizācijas sekretārs, un 1959. gadā viņš par priekšsēdētāju palīdzēja iebalsot „no augšas” atsūtīto Alfredu Šliseru. Lai gan Boriss līdz 1959.gadam bija z/k "Brīvais vilnis" partijas /Kompartijas/ pirmorganizācijas sekretārs, taču kļuva neuzticams pēc 1959. gada 18. jūlija Limbažu rajona plēnuma /skatīt diskusiju/.

Kopš kolhoza dibināšanas darbojies kolhoza valdē, arodkomitejā. PSKP biedrs no 1950. gada. Palikdams uzticīgs iegūtajām plašajām iemaņām zvejniecībā, Boriss strādāja piekrastes zvejā, zvejoja uz zvejas traleriem Rīgas līcī, kopš 1965. gada kļuva par nēģu zvejnieku.

Vairākkārt apbalvots gan ar zvejnieku kolhoza atzinības rakstiem, gan piemiņas veltēm, gan arī toreizējās republikas vadības apbalvojumiem. Augstu novērtēts no toreizējās republikas vadības — piešķirts LPSR nopelniem bagātā zvejnieka goda nosaukums dažādi goda un atzinības raksti, bet 1966. gada jūlijā — Ļeņina ordenis.

Boriss Jirgensons miris 1985. gada 20. augustā.

Sieva — Valentīna Jirgensone /dzim. Treija/ 1915-2005.

Brālis Vladimirs — Salacgrīvas pilsētas izpildkomitejas priekšsēdētājs laikā 1944-1948 g .

Bērni — meita Vera Jirgensone /Zalāne/, dz.1941g.; dēls Ansis Jirgensons, dz.1950.g

Borisa Jirgensona darbība un nopelni aprakstīti Dainas Avotiņas un Jāņa Petera grāmatā „Baltijas toverī sālīti”.

## Atsauces
Mirage Records

***Mirage Records*** (arī ***Mirage Music*** un ***Mirage***) ir ASV ierakstu kompānija, kuru 1980. gadā dibināja Džerijs un Bobs Grīnbergi. 1974. gadā Džerijs Grīnbergs kļuva par *[[Atlantic Records]]* priekšsēdētāju un iecēla savu brāli Bobu kā atbildīgo par uzņēmuma darbībām ASV rietumos. Pēc veiksmīgas darbības ar *Atlantic Records* brāļi 1980. gada 18. martā Ņujorkā dibināja savu ierakstu kompāniju — *Mirage Records*. Sākotnēji ierakstu kompānija albumus un singlus izplatīja caur *Atlantic Records*, bet vēlāk par izdevējiem tika izvēlēti *[[Atco Records]]*. Ievērojamākie mākslinieki, kas izdod ierakstus caur *Mirage Records* ir *[[Godley & Creme]]*, *[[Rose Tattoo]]*, *[[Phoebe Snow]]* un *[[Whitesnake]]*. Pašlaik ierakstu kompānijas repertuāru pārvalda *[[Unidisc]]*.

## Atsauces

## Ārējās saites
*
Gļebs Zahodjakins

**Gļebs Zahodjakins** (; dzimis , miris ) bija padomju šaha problēmists.

Pēc profesijas Zahodjakins bija sakarnieks.

## Šaha kompozīcija
No 1929. gada publicējis vairāk nekā 120 šaha kompozīcijas (galvenokārt etīdes), no tām 25 kompozīcijas konkursos ieguva godalgas, tai skaitā 8 pirmās. Piedalījies vairākos PSRS čempionātos. Viņam bija savdabīgs etīžu sastādīšanas stils: atrada oriģinālas idejas un kombinācijas vienkāršās pozīcijās. Dabiskums, vienkāršība un kombināciju līdzība ar praktisko partiju padarīja Zahodjakina daiļradi saprotamu un tuvu gan plašam šahistu lokam, gan spēcīgiem šahistiem. Blakus etīdēm viņš sastādīja arī šaha uzdevumus. Viņa etīžu un uzdevumu iemīļotā forma bija miniatūra.

### Etīdes piemērs

**Etīdes risinājums:**
: **1. Ta6!** (Neder 1. Ta8? Zf6 2. Txh8 Zd5+ 3. Kd6 Zxf4= un 1. Tg2+? Kh6 2. Kf7 Zf6 3. Tg6+ Kh5 4. Txf6 Kg4! 5. f5 (5. Th6 Ld4 6. Td6 Le3=) 5... Kg5=) 
: **1. ... Kg8** (ja 1... Zf8 2. f5 Zh7 (2... Kg8 3. Ta8 Lg7 4. f6 Lh6 5. f7+ +-) 3. Tg6#) 
: **2. Ta8+!** ( 2. Tg6+ $2 Lg7 3. f5 Zf8 4. Tg3 Zh7 5. Tg1 Zf6)
: **2. ... Kg7 3. Txh8!**  (3. f5? Zf6 4. Txh8 Zd5+ 5. Kd6 (5. Ke6 Zf4+=) 5... Ze3=)
: **3... Kxh8 4. Kf7!** 1-0
 
## Atsauces

## Papildu literatūra
* Советский шахматный этюд. Составители: А. П. Казанцев и др., 1955, 268.—276. lpp. (krieviski)
## Ārējās saites
* Gļeba Zahodjakina kompozīcijas vietnē PDB
Alfreda Hauznere

**Alfreda Hauznere** (; dzimusi  Volfsbergā, mirusi ) bija Austrijas šahiste.

## Biogrāfija
Dzimusi Karintijā, bet 1938. gadā kopā ar vecākiem pārvākusies uz Vīni, kur nodzīvojusi visu savu mūžu. Ar šahu nopietni sākusi nodarboties pēc Otrā pasaules kara. Divas reizes uzvarējusi Austrijas sieviešu šaha čempionātos (1953, 1976). Daudzu starptautisko sieviešu šaha turnīru dalībniece. Vīnes šaha kluba *Sz Favoriten Wien* biedre. Pārstāvējusi Austrijas komandu Pasaules šaha olimpiādēs, kurās piedalījusies 8 reizes (1957, 1966, 1972-1976, 1980-1984). Individuālajā vērtējumā izcīnījusi bronzas (1974) medaļu.
Sekmīgi piedalījusies arī senioru šaha turnīros. 1987. gadā Bavārijas pilsētā Bādsvērishofenē izcīnījusi bronzas medaļu Pasaules čempionātā seniorēm S60 vecuma grupā.

## Atsauces

## Ārējās saites
Smilers

thumb|Grupas Smilers solists Hendriks Sals-Sallers
***Smilers*** ir Igaunijas rokgrupa, kuru 1991. gadā izveidoja Hendriks Sals-Sallers. Nosaukums cēlies no Roda Stjuarta albuma *[[Smiler]]*. Grupas nosaukums sākumā bija *Lezer Brozers*. Pirmajos gados grupa izdeva 3 albumus Somijā, bet tie nebija veiksmīgi. Vēlāk Igaunijā izdotie albumi ātri vairoja viņu popularitāti. 2004. gada Igaunijas mūzikas balvā *Smilers* uzvarēja 2 kategorijās: Gada mākslinieks un Gada dziesma ar dziesmu *Ainult unustamiseks* ().

## Dalībnieki
* Hendriks Sals-Sallers – vokāls, ģitāra
* Urmass Jārmans – basģitāra un bekvokāls
* Mikko Saira – taustiņinstrumenti
* Erko Laurimaa – ģitāra
* Raido Kurri – bungas

## Diskogrāfija
* Somija
** *Smilers* (1994)
** *Take Five* (1996)
* Igaunija
** *Olen Kuul* (1997)
** Mõistus on kadunud (1998)
** Suure surmaga läbi elu (1999)
** 1994–1996 (1999)
** Jalgpall on parem kui sex (2001)
** Remixed (2002)
** Ainult unustamiseks (2003)
** Ainult armastusest (2004)
** Live Unplugged (2005)
** Esimene Eesti tuur (2005)
** Õhus on Smilers (2006)
** Smilers ETV Live (2008)
** 2009 (2009)
** Viimane (2011)
**  (2013)
Optiskais diskdzinis

**Optiskais diskdzinis** ir diskdzinis, kas datu rakstīšanā vai nolasīšanas procesā no optiskajiem diskiem izmanto lāzera gaismu vai elektromagnētiskos viļņus, kas atrodas redzamās gaismas spektrā vai tuvu tam. Dažu veidu diskdziņi var nolasīt datus tikai no konkrēta veida diskiem, bet mūsdienās ražotie diskdziņi var gan nolasīt, gan ierakstīt datus dažādu veidu diskos. Biežāk izmantotie optisko disku veidi ir kompaktdiski, DVD un Blu-ray diski. Iepriekš tika ražoti arī diskdziņi, kas spēja tikai nolasīt kompaktdiskus, tādi, kas spēja ierakstīt kompaktdiskus un CD-RW/DVD-ROM diskdziņi. 2016. gadā biežāk izmantotais dzinis galddatoros un klēpjdatoros spēj ierakstīt arī  DVD diskus. Pastāv arī diskdziņi, kas apvieno DVD-ROM, BD-ROM, Blu-ray disku izmantošanas iespējas un dziņi, kas var ierakstīt Blu-ray diskus. Lielākajā daļā klēpjdatoru vairs netiek iekļauts optiskais diskdzinis, bet ir pieejamas arī atsevišķas iekārtas, kas pieslēdzamas pie USB pieslēgvietas.

## Ārējās saites
Pļevna

**Pļevna** ir ciems Alūksnes novada Pededzes pagastā. Atrodas pagasta ziemeļu daļā 4 km no pagasta centra Pededzes, 32 km no novada centra Alūksnes un 234 km no Rīgas.

Apdzīvotā vieta atrodas pie autoceļa P42.

## Atsauces
Viimane

***Viimane*** ir igauņu rokgrupas *[[Smilers]]* 9. studijas albums, kurš izdots 2012. gada 5. martā.

## Dziesmu saraksts

## Atsauces
Kūdupe (nozīmju atdalīšana)

**Kūdupe** var būt:
* Kūdupe — upe Latvijā un Krievijā;
* Kūdupe — apdzīvota vieta Alūksnes novada Pededzes pagastā;
* Kārklupes cits nosaukums.
Autotransports

thumb|Automašīnu plūsma pa šoseju
**Autotransports** ir ievērojama transporta saimniecības nozare, kas sevī ietver autoceļu infrastruktūru un satiksmei nepieciešamo aprīkojumu, kā arī vadāmus motorizētus, mehāniskus transporta līdzekļus, kuri piedalās sauszemes ceļu satiksmē un nodrošina kravu un pasažieru pārvadājumu darbu. Autotransporta pārvietošanās līdzekļi galvenokārt ir: vieglās un kravas automašīnas; autobusi un trolejbusi; tramvaji; kā arī traktortehnika. Līdzās tam pa autoceļiem kustībā pa brauktuvi var piedalīties: motocikli (t.sk. tricikli un kvadricikli) ar blakusvāģi un bez; mopēdi; elektro skrejriteņi; velosipēdi, velorikšas; diližansi, pajūgi un jātnieki, sporta un dārza inventārs, kas tāpat var paši pārvietoties vai var būt nepieciešams kravu un pasažieru pārvietošanai.

Autoceļu infrastruktūras izveide un attīstība balstās uz specifiskiem autoceļu projektēšanas principiem, kas nosaka ceļa ģeometriju, slīpumus, redzamības zonas, līkņu pārejas un seguma uzbūvi, ņemot vērā transportlīdzekļu dinamiku, satiksmes intensitāti un drošības prasības. Projektēšana ietver ceļu plānu, garenprofila un šķērsprofila izstrādi, pielāgojot tos dažādām satiksmes vajadzībām un klimatiskajiem apstākļiem. Latvijā autoceļu projektēšana tiek reglamentēta, piemēram, ar Autoceļu un ielu būvnoteikumiem, kā arī citiem saistītajiem normatīvajiem aktiem.

Tramvaji piedalās ielu satiksmē pēc ceļu satiksmes noteikumiem (CSN), ņemot vērā to sliežu ceļu un kontaktvada specifiku. Autotransporta nozare strauji sāka attīstīties, kad diližansus, pajūgus (galvenokārt zirgu un ēzeļu) sāka nomainīt mehāniskie transporta līdzekļi — it sevišķi līdz ar iekšdedzes dzinēja vispārēju izmantošanu un ceļu kvalitātes uzlabošanos.

Autotransports attiecībā pret dzelzceļa transportu ir ekonomiski pamatotāks pārvadājumos mazos attālumos, kas mazāks par 200—300 km. Autotransports ar iekšdedzes fosilo degvielu ir videi nedraudzīgāks pret to pašu transporta darbu uz 1 tkm salīdzinājumā ar dzelzceļa transportu. Autotransports ir neaizstājams pārvadājumos pēc shēmas: terminālis — patērētāja durvju slieksnis.

Izmantojot kontreileru un prāmju satiksmi, autotransporta kustību var īstenot nosacīti gan pa sliežu ceļiem, uzbraucot uz speciāla dzelzceļa ritošā sastāva, kā arī ar prāmi, izmantojot ūdens ceļus.
## Atsauces
Marija Horvāta

**Marija Horvāta** (; dzimusi ) ir Austrijas FIDE meistare šahā (1985).

## Biogrāfija
Šahu sākusi spēlēt septiņu gadu vecumā. 1990. gadā Braunavā pie Innas uzvarējusi Austrijas sieviešu šaha čempionātā, kurā regulāri piedalās kopš 1982. gada. Vēl Austrijas sieviešu šaha čempionātos izcīnījusi 2 sudraba (2002, 2004) un 3 bronzas (1994, 1996, 1997) medaļas.

Eiropas sieviešu šaha klubu kausa izcīņā Austrijas šaha klubu *Club Carinthia* un *ASVÖ Pamhagen* sastāvos piedalījusies 3 reizes (1999, 2013, 2016).

Pārstāvējusi Austrijas komandu lielākajos komandu šaha turnīros:
* Pasaules šaha olimpiādēs piedalījusies 10 reizes (1984, 1988-1998, 2002-2006). Individuālajā vērtējumā izcīnījusi zelta (1988) medaļu;
* Eiropas komandu šaha čempionātos piedalījusies 4 reizes (1992-1997, 2001, 2005).

## Atsauces

## Ārējās saites
Marioss Šinis

**Marioss Šinis** (; dzimis ) ir Kipras šahists.

## Biogrāfija
No 1980. gadu vidus līdz 1992. gadu vidum bijis viens no labākajiem Kipras šahistiem. Trīs reizes uzvarējis Kipras šaha čempionātos (1986, 1990, 1992).

Pārstāvējis Kipras komandu lielākajos komandu šaha turnīros:
* Pasaules šaha olimpiādēs piedalījies 8 reizes (1982-1984, 1988-1998). Individuālajā vērtējumā izcīnījis zelta (1984) medaļu;
* Eiropas komandu šaha čempionātā piedalījies 1989. gadā.

Kopš 1999. gada šaha turnīros piedalās reti. Pazīstams kā viens no Kipras labākajiem šaha tiesnešiem. 2011. gadā saņēmis FIDE arbitra nosaukumu.

## Atsauces

## Ārējās saites
Eduards Kinneke

thumb|290px
**Eduards Kinneke** (, dzimis , miris ) bija vācu komponists, diriģents un pianists, vairāku populāru operu un operešu autors, sacerējis mūziku kinofilmām. Aktrises un dziedātājas Evelīnas Kinnekes (1921—2001) tēvs.

Viņa pazīstamākais darbs ir 1921. gada operete *Der Vetter aus Dingsda* (Brālēns no Batāvijas), kas arī mūsdienās pastāvīgi ir vairāku Vācijas un Austrijas teātru repertuārā. Daudzas šīs operetes ārijas un ansambļi joprojām ir labi pazīstami vācvalodīgajās valstīs.

## Daiļrade
;Operas
* *Robins Ende*, 1909
* *Coeur As*, 1913
* *Nadja*, 1931
* *Walther von der Vogelweide*, 1945

;
;Operetes
* *Wenn Liebe erwacht*, 1920
* *Der Vetter aus Dingsda*, 1921
* *Die Ehe im Kreise*, 1921
* *Verliebte Leute*, 1922
* *Lady Hamilton*, 1926
* *Der Tenor der Herzogin*, 1930
* *Glückliche Reise*, 1932
* *Die lockende Flamme*, 1933
* *Die große Sünderin*, 1935
* *Zauberin Lola*, 1937
* *Hochzeit in Samarkand*, 1938
* *Hochzeit mit Erika*, 1949

;
;Brodvejas mūzikli
* *The Love Song*, 1925
* *Mayflowers*, 1925

## Ārējās saites

* Eduarda Kinnekes notis IMSLP
* Eduarda Kinnekes profils allmusic.com
Daniels Russ

**Daniels Russ** (; dzimis ) ir Francijas starptautiskais meistars šahā (1982).

## Biogrāfija
Cēlies no Francijas šahistu ģimenes. Viņa tēvs Mišels (1932-2002) ir bijis pieckārtējais Francijas šaha čempionātu laureāts, māte Žaklīna ir korespondencšaha lielmeistare, brāļi Žans-Luks (dzimis 1955. gadā), Luijs (dzimis 1957. gadā) ir starptautiskie meistari šahā, bet māsa Selīna (dzimusi 1953. gadā) ir starptautiskā sieviešu meistare šahā.

2009. gadā Zalcburgas starptautiskajā šaha turnīrā *24. Schwarzacher Open* dalījis 2.-5. vietu. 2011. gadā Bādenbādenes starptautiskajā šaha turnīrā *Sommer-Open* ieņēmis 3. vietu.

Pārstāvējis Francijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (1980-1982). Individuālajā vērtējumā izcīnījis zelta (1982) medaļu;
* Pasaules jauniešu šaha čempionātos U26 vecuma grupā piedalījies 2 reizes (1981-1983);
* Mitropas kausa izcīņās piedalījies 7 reizes (1977-1979, 1984-1988). Komandu vērtējumā izcīnījis sudraba (1977) un bronzas (1987) medaļas. Individuālajā vērtējumā izcīnījis zelta (1977) medaļu.

## Atsauces

## Ārējās saites
Silvēns Bursteins

**Silvēns Bursteins** (; 1932. gads — miršanas gads nezināms) bija Francijas šahists.

## Biogrāfija
1950. gados bijis viens no daudzsološākajiem Francijas jaunajiem šahistiem, taču ļoti ātri beidzis savu šahista karjeru. 1950. gadā piedalījies starptautiskajā junioru šaha turnīrā Birmingemā, bet gadu vēlāk turpat pārstāvējis Franciju pirmajā Pasaules junioru šaha čempionātā, kurā nospēlējis neizšķirti ar turnīra uzvarētāju Borislavu Ivkovu. 1951. gadā debitējis Francijas šaha čempionāta finālā, kurā ieņēmis 8. vietu. Vēlākajos gados regulāri piedalījies Francijas šaha čempionātos, labāko rezultātu sasniedzot 1955. gadā Tulūzā, kad dalījis 3.-4. vietu. 1952. gadā bijis otrais Parīzes pilsētas šaha čempionātā. Pārstāvējis Francijas komandu Pasaules šaha olimpiādēs, kurās piedalījies 2 reizes (1954-1956) un individuālajā vērtējumā izcīnījis zelta (1954) medaļu. 1953.-1954. gadā piedalījies Hastingsas (Anglija) tradicionālajā jaungada šaha festivālā, kurā spēlējis blakusturnīrā. Pēdējais zināmais turnīrs ar Bursteina piedalīšanos bijis 1958. gada novembrī Izraēlas pilsētās Haifā un Telavivā notikušais starptautiskais šaha turnīrs, kurā uzvarējis ASV lielmeistars Semjuels Reševskis, bet Bursteins palicis tabulas lejasgalā. Par Bursteina turpmāko likteni trūkst pārbaudītu ziņu.

## Atsauces

## Ārējās saites
Arvīds Tālavs

**Arvīds Tālavs** (pirms uzvārda latviskošanas **Arvīds Taube**; dzimis , miris ) bija latviešu šahists, Latvijas izlases komandas spēlētājs 1928. un 1930. gada šaha olimpiādēs.

## Dzīves gājums
1924. gadā beidzis Rīgas pilsētas 2. ģimnāziju. No 1924. līdz 1936. gadam studējis ekonomiku LU Tautsaimniecības un tiesību zinātņu fakultātē.  

Kara beigās 1944. gadā devies bēgļu gaitās uz Vāciju, 1949. gadā pārcēlies uz Austrāliju, bet vēlāk uz Kanādu.

## Atsauces

## Ārējās saites

* Partijas Aļehins — Taube (Hamburga, 1930) analīze saitā You Tube
Kubas revolūcija

**Kubas revolūcija** () bija bruņota sacelšanās Kubā, kuru rīkoja Fidela Kastro 26. jūlija kustība un sabiedrotie pret Fulhensio Batistas diktatūru. Sacelšanās sākās  un beidzās , kad Batista pameta valsti un 26. jūlija kustība un citas nemiernieku grupas pārņēma varu valstī. Kuba kļuva par sociālistisku valsti un 1965. gada oktobrī 26. jūlija kustība kļuva par Kubas Komunistisko partiju.

## Skatīt arī

* Fidels Kastro
* 26. jūlija kustība

## Ārējās saites
The Office (videospēle)

***The Office*** ir videospēle, kas veidota, balstoties uz kanāla NBC seriālu "Ofiss". Spēli izstrādāja uzņēmums *[[Reveille]]*, bet spēles izdevēji ir *[[MumboJumbo]]*. Videospēlē seriāla varoņi tiek attēloti kā *[[Bobblehead]]* lelles. Spēle tika izdota 2007. gada 28. novembrī. Spēlētājs veic darbības kā seriāla tēls Džims Helperns, sacenšoties ar Dvaitu Šrūtu. Spēlētājs tiek izaicināts pildīt dažādus uzdevumus un veikt jokus ar spēles varoņiem. Darbība *The Office* notiek līdzīgi kā spēlē *[[Diner Dash]]* — spēlētājam tiek likts atnest dažādas biroja lietas spēles varoņiem. Katrs līmenis spēlē ir attēlots kā viena darba diena. Katras darba dienas beigās spēlētājs saņem algu par dienas laikā izdarīto darbu.

Kad spēle bija izstrādes stadijā, bija iecerēts spēli izdot arī septītās paaudzes konsolēm *[[PlayStation Portable]]*, *[[Wii]]*, *[[Xbox 360]]*, *[[Nintendo DS]]*, izņemot *[[PlayStation 3]]* un iekļaujot sestās paaudzes konsoli *[[PlayStation 2]]*. Šī ideja netika realizēta, tāpēc spēle ir pieejama tikai operētājsistēmas *[[Microsoft Windows]]* lietotājiem.

## Atsauces

## Ārējās saites
* ''MumboJumbo'' mājaslapa
* Spēles recenzija ign.com
* Spēles recenzija metacritic.com

## Skatīt arī
* Ofiss (ASV seriāls)
Progress MS-04

***Progress MS-04*** (***Прогресс МС-04***; SKS apzīmējums ***ISS-65P***) bija Krievijas automātisks *[[Progress-MS]]* sērijas kravas kosmosa kuģis. Paredzēts kravu nogādāšanai uz Starptautisko kosmosa staciju (SKS). Tas zaudēts nesējraķetes avārijā .

## Krava
Kopējā kravas masa starta brīdī bija . Īpašajās tvertnēs ietilpa degviela (), skābeklis (), ūdens (). Hermētiskajā kravas telpā (pavisam ) atradās iekārtas stacijas apkalpošanai un zinātniskajiem pētījumiem (to skaitā skafandrs *[[Orlan-MKS]]*, oranžērija *Lada-2*), pārtikas preces, apģērbs, higiēnas, medicīnas preces.

## Avārija
*Progress MS-04* tika palaists  14:51:52 UTC ar nesējraķeti *[[Sojuz-U]]* no Baikonuras kosmodroma. 382,3. sekundē, 181 km augstumā pārtrūka telemetrijas pienākšana no raķetes. Trešā pakāpe ar kravas kuģi sadega atmosfērā, bet nesadegušās daļas varētu būt nokritušas Tivā.

2017. gada 11. janvārī *Roskosmos* paziņoja, ka visticamāk avāriju izraisīja otrās pakāpes *Blok-I* dzinēja aizdegšanās un eksplozija. Kļūme dzinējā varēja notikt vai nu pēc "ārēju daļiņu" iekļūšanas tajā vai montāžas kļūda.

## Atsauces

## Ārējās saites

* ''Progress MS-04'' lapa SKS Lidojumu vadības centrā
Klementine

**Klementine** ir ciems Alūksnes novada Pededzes pagastā. Atrodas pagasta ziemeļrietumu daļā 7 km no pagasta centra Pededzes, 27 km no novada centra Alūksnes un 229 km no Rīgas.

Apdzīvotā vieta atrodas pie autoceļa V392, Virgulicas upes krastā. Netālu atrodas vietējas nozīmes arheoloģijas piemineklis — Klementīnes senkapi.

## Atsauces
Janeks Tombaks

**Janeks Tombaks** (; dzimis  Peltsamā) ir bijušais Igaunijas šosejas riteņbraucējs, divkārtējais Igaunijas čempions grupas braucienā (2001, 2003).

## Atsauces

## Ārējās saites
*
Volfgangs Pauli (šahists)

**Volfgangs Pauli** (; dzimis , miris ) bija vācu izcelsmes rumāņu šaha problēmists.

Sešu gadu vecumā kopā ar ģimeni pārcēlies dzīvot no Vācijas uz Bukaresti. No mazotnes interesējies par matemātiku un astronomiju. 1898. gadā kļuvis par komētas atklāšanas līdzdalībnieku, no tā laika to dēvē par Kodingtona—Pauli komētu. Bijis lielas rumāņu apdrošināšanas firmas direktors.

## Šaha kompozīcija
Pauli sastādījis vairāk nekā 4000 dažāda žanra šaha uzdevumus. Viņa mīļākas tēmas bija: ehomata (pata) uzdevumi, uzdevumi—dvīņi ar simetrisku izejas pozīciju, bet asimetrisku risinājumu, uzdevumi—bloki un to paveids *Perpetuum Mobile* jeb Pauli tēma.

### Uzdevumu piemēri

**Uzdevuma risinājums:**
: **1. Ze7-c6 Ke6-d6 2.Te3-b3 Kd6-c7** (2... Kd6-e6 3.Tb3-d3 Ke6-f6 4.Td3-g3 Kf6-e6 5.Tg3-g6#, 2... Kd6-c5 3.Ke8-d7 Kc5-c4 4.Le4-d3+ Kc4-c5 5.Tb3-b5#) **3.Ke8-e7 Kc7-c8 4.Zc6-a7+ Kc8-c7 5.Tb3-b7#**

Lai gan figūru izvietojums uz galdiņa ir simetrisks, mēģinājums risināt uzdevumu ar simetrisku gājienu 1. Zg6 neizdodas galdiņa asimetrijas dēļ, jo galvenā varianta 4. gājienā izmantotam lauciņam a7 nav simetriska lauciņa pretējā pusē.

#### ''Perpetuum Mobile'' jeb Pauli tēma

: a) Diagramma
: Iluzoriskā spēle: **1. ... e2 2. Ze4 exd1D 3.Zg3#**
: Risinājums: **1. Ta1! e2 2. Zb1 Z~ 3. Zd2#.**
: b) Pēc pirmā balto gājiena **1. Tа1** rodas jauns uzdevums.
: **Risinājums: 1. Td1!**

Pauli tēma.

## Bibliogrāfija
Pauli bija līdzautors vairākām A. K. Vaita grāmatām: 
* *The white rooks* (1910); 
* *The theory of pawn promotion* (1912);
* *Asymmetry* (1927).

## Atsauces

## Papildu literatūra
* *Meindert Niemeijer* Zo sprak Wolfgang Pauly, Wassenaar, 1948. 128pp.
* *Marian Stere* Wolfgang Pauly. Challenge of a Legacy. Provocarea unei moşteniri. Bucharest, ed. Gambit, 2001. 736pp. , .

## Ārējās saites
* V. Pauli šaha kompozīcijas vietnē PDB
Ernsts Rojāns

**Ernsts Andreass Rojāns** (;  Tensberga —  Tensberga) bija Norvēģijas šahists.

## Biogrāfija
No 1930. gadu beigām līdz 1950. gadu beigām bijis viens no vadošajiem Norvēģijas šahistiem. Divkārtējs Norvēģijas šaha čempionātu uzvarētājs (1945, 1958). Pārstāvējis Norvēģijas komandu Pasaules šaha olimpiādēs, kurās piedalījies 4 reizes (1939, 1952, 1956-1958). 1939. gadā Buenosairesā 8. šaha olimpiādē saņēmis zelta medaļu par savu rezultātu pie 1. galdiņa turnīra B finālā.

## Atsauces

## Ārējās saites
Gudmundurs Arnlaugssons

**Gudmundurs Arnlaugssons** (;  Reikjavika —  Reikjavika) bija Islandes šahists.

## Biogrāfija
1936. gadā beidzis matemātikas studijas Kopenhāgenas universitātē. Vēlāk strādājis par skolotāju Kopenhāgenas vidusskolā. Pēc Otrā pasaules kara atgriezies Islandē. Strādājis dažādās koledžās un universitātēs. Par savu darbību izglītības jomā 1979. gadā ticis apbalvots ar Islandes universitātes goda doktora nosaukumu.

No 1930. gadu beigām līdz 1950. gadu vidum bijis arī viens no vadošajiem Islandes šahistiem. 1949. gadā uzvarējis Islandes šaha čempionātā.
Pārstāvējis Islandes komandu lielākajos komandu šaha turnīros:
* Pasaules šaha olimpiādēs piedalījies 3 reizes (1939, 1952-1954). 1939. gadā Buenosairesā 8. šaha olimpiādē saņēmis zelta medaļu kā labākais rezervists turnīra B finālā;
* neoficiālajā Pasaules šaha olimpiādē piedalījies 1936. gadā.

No 1970. gadu sākuma bijis pazīstams arī kā šaha turnīru tiesnesis. 1972. gadā kļuvis par FIDE starptautisko arbitru. 1981. gadā bijis viens no tiesnešiem Anatolija Karpova un Viktora Korčnoja mača par Pasaules čempiona nosaukumu šahā. Bijis arī šaha apskatnieks un popularizators Islandes radio un televīzijā.

## Atsauces

## Ārējās saites
Jons Gudmundsons

**Jons Gudmundsons** (; 1904. gads — 1980. gads) bija Islandes šahists.

## Biogrāfija
1930. gados ticis uzskatīts par vienu no perspektīvākajiem jaunajiem Islandes šahistiem. Trīs reizes uzvarējis Islandes šaha čempionātos (1932, 1936, 1937). Pārstāvējis Islandes komandu Pasaules šaha olimpiādēs, kurās piedalījies 3 reizes (1930, 1937-1939). 1939. gadā Buenosairesā 8. šaha olimpiādē saņēmis zelta medaļu par uzvaru pie 3. galdiņa turnīra B finālā, parādot simtprocentīgu rezultātu — 10 uzvaras 10 partijās. Pēc šī panākuma šaha turnīros turpmākajos gados piedalījies reti.

## Atsauces

## Ārējās saites
Ramušs

**Ramušs** ( — 'zars'; sieviešu dzimtē Ramuša) ir portugāļu cilmes uzvārds, kam spāņu valodā sastopams līdzīgs uzvārds ar tādu pašu cilmi — Ramoss. Cilvēki ar šo uzvārdu:

* Gonsalu Ramušs (*Gonçalo Ramos*; dzimis 2001. gadā), Portugāles futbolists;
* Rujs Ramušs (*Ruy Ramos*; dzimis 1957. gadā), bijušais futbolists;
* Žozē Ramušs-Orta (*José Ramos-Horta*; dzimis 1949. gadā), Austrumtimoras politiķis.

## Skatīt arī
* *[[Ramos]]*
* Ramoss
Alens Kempbels Vaits

**Alens Kempbels Vaits** (; dzimis , miris ) bija amerikāņu šaha problēmists un botāniķis.

## Šaha kompozīcija
Vaita vecāki, kas Francijā bija ieceļojuši no Amerikas, pēc Alena piedzimšanas devās uz turieni atpakaļ. Tur viņš piecu gadu vecumā iemācījies spēlēt šahu. No vienpadsmit gadu vecuma viņš risinājis un sastādījis šaha uzdevumus. Viņa pirmais uzdevums ticis publicēts 1891. gada decembrī. 1914. gadā viņš nodibinājis klubu *[[Good Companion]]*, pie kura piederēja gandrīz visi zināmie šaha problēmisti. Klubā notika ikmēneša turnīri un tas izdeva kluba žurnālu. Vaits 1920. gada vidū, veselības stāvokļa dēļ, bija spiests atstāt klubu, bet klubs drīz tika slēgts.
Kad Vaitam bija divpadsmit gadu, viņš mantojis aptuveni 5000 trīsvilču kolekciju . Gadu gaitā Vaits paplašinājis šo kolekciju un ap 1930. gadu tā sastāvēja no apmēram ceturtdaļmiljona šaha kompozīcijām. Vaits sarakstījis daudz šaha grāmatas, no 1905.līdz 1936. gados tika sarakstītās 44 Ziemassvētku sērijas grāmatas, kuras viņš kā svētku dāvanas sūtījis saviem draugiem.

### Uzdevuma piemērs

Iluzoriskā spēle:
: 1. ... Te6  2. Zc5#
: 1. ... Td4  2. Df5#
: 1. ... Te3/Lg3 2. D(x)e3#
: Risinājums:
: 1. Kc3! gājiena spaids
: 1. ... Te3 2. Df5#
: 1. ... Lg3 2. Zc5#
: 1. ... Te6 /d4 2. D(x)d4#

## Bibliogrāfija
**Šahs**:
* Alain C. White: *Les mille et un Mats Inverses*. Numa Preti, Paris 1907
* Alain C. White: *The White Rooks*. Christmas Series, Stroud 1910
* Alain C. White: *The Theory of Pawn Promotion*. Stroud 1912
* Alain C. White und George Hume: *Valves and Bi-Valves*. Christmas Series, Stroud, USA, 1930

**Botānika**:
* Alain White & Boyd L. Sloane: *The Stapelieae*. 2nd edition. 3 Bände. Pasadena 1937 

## Atsauces

## Ārējās saites
* Von A.C. White beschriebene Pflanzen im International Plant Names Indes 
* White Memorial Conservation Center 
* Alena Vaita šaha uzdevumi vietnē PDB
* A. Vaita Ziemassvētku sērijas grāmatas
Nothing Suits Me Like a Suit

***Nothing Suits Me Like a Suit*** ir aktiera Nīla Patrika Herisa singls no seriāla "Kā es satiku jūsu māti" 100. sērijas *Girls Versus Suits*. Dziesmas autori Kārters Beiss un Kreigs Tomass tika nominēti "''Primetime Emmy'' balvai par izcilu oriģinālmūziku un vārdiem". Dziesmas pirmizrāde notika 5. sezonas 12. sērijā, kopumā seriāla 100. sērijā. Sērijas beigās Bārnijs Stinsons, Herrisa tēlotais varonis, sapņo un mēģina izlemt, vai saglabāt savu uzvalku kolekciju, vai arī iznīcināt to, lai tiktos ar izskatīgu sievieti. Šī sieviete strādāja par bārmeni bārā, kurā seriāla varoņi bieži uzturējās. Epizodes pirmizrāde notika 2010. gada 11. janvārī, un singls tika izdots nākamajā dienā. Lai sērijā izpildītu dziesmu, tika nolīgti 75 dejotāji un 50 mūziķu liels orķestris. Izpildījuma horeogrāfiju veidoja Zaks Vudlijs, kurš arī ir darbojies seriālā "Radīti skatuvei".

## Personāls
* Nīls Patriks Heriss kā Bārnijs Stinsons — galvenais vokāls,
* Džeisons Sīgels kā Māršals Eriksens, Džošs Rednors kā Teds Mosbijs, Elisone Henigana kā Lilija Oldrina un Kobija Smaldersa kā Robina Šerbatska — papildvokāls.

## Atsauces
Fantadroms

**"Fantadroms"** ir 1985. gada Latvijas PSR, vēlāk Latvijas zinātniskās fantastikas animācijas seriāls bērniem, ko veidojusi Studija Dauka. Seriālu režisējis Ansis Bērziņš. Tas stāsta par robota Indriķa, kas spēj pieņemt dažādas formas, bet pamatā ir dzeltena kaķa formā, piedzīvojumiem kosmosā. Seriāla pilotsērija ir krievu valodā, savukārt pārējās sērijās nav dialogu.

## Sērijas

## Apbalvojumi
Viena no seriāla sērijām "Sāls" kinofestivālā "Lielais Kristaps" tika apbalvota kā labākā animācijas filma 1985. gadā. Šo sēriju rādīja arī 2017. gada "Lielā Kristapa" atklāšanas ceremonijā, kad tās režisoram Ansim Bērziņam pasniedza apbalvojumu par mūža ieguldījumu.

## Atsauces

## Ārējās saites
* Pasakas.net profils  
*
E-TEN

[thumbnail|''E-TEN'' [Industry Standard Architecture|ISA karte]]
***E-TEN Information Systems*** () bija Taivānā bāzēts elektronikas ražotājs. Uzņēmums ražoja dažādas ierīces, piemēram, viedtālruņus.

Uzņēmums ir dibināts 1985. gadā, Taibei. *E-TEN* kļuva plašāk pazīstams ar ķīniešu valodas ievades sistēmu *[[DOS]]* bāzētiem datoriem. Uzņēmums vēlāk paplašināja darbību dažādos datora produktos, gan datoru aparatūrā, gan programmatūrā. Uzņēmums tirgū piedāvāja publikācijas lietotni, lāzerprinteri un uz *[[Microsoft Windows]]* bāzētu ievades sistēmu.

1997. gadā *E-TEN* pievērsās mobilajām ierīcēm, sākot ar reāllaika akciju tirgus "peidžeri", kas kļuva populārs Taivānas finanšu sabiedrībā.

thumb|''E-TEN Glofiish DX900''.
2006. gadā tika izlaista jauna *Glofiish* viedtālruņu sēriju.

thumbnail|''E-TEN'' ''Glofiish M800''.
2008. gada martā *[[Acer]]* paziņoja par plāniem iegādāties *E-TEN* par 290 miljoniem ASV dolāru. Pēc pārpirkšanas *E-TEN* zīmols tika izbeigts, un nākotnē ierīcēm tika lietots *Acer* zīmols.

## Atsauces

## Ārējās saites

* 
*
Josefs Moravecs

**Josefs Moravecs** (; dzimis , miris ) bija čehu šaha problēmists.

## Šaha kompozīcija
Josefs Moravecs sekmīgi darbojies dažādos šaha kompozīcijas žanros. Viņš sastādījis vairāk nekā 400 šaha uzdevumus (galvenokārt čehu skolas trīsvilčus) un vairāk nekā 200 etīdes (galvenokārt bandinieku un torņu galotnes).

2016. gadā WFCC kongress piešķīra starptautiskā meistara titulu vairākiem mirušiem šaha problēmistiem, tai skaitā arī J. Moravecam. 
### Kompozīciju piemēri

Lai gan uzdevuma sākuma pozīcijā baltajiem uz galdiņa ir visas figūras, čehu skolai raksturīgie trīs varianti ar pareizu matu šeit ir atrodami.

**Uzdevuma risinājums:**
: **1.♘e4!** draud 2.♗×a6+ 
: **1...♕×c1 2.♖d6+ ♔×e4 3.♗d5#**
: **1...♔×e4 2.♗×d3+ ♔f3 3.♗e4#**
: **1...♗×c4 2.♘×b3+ ♔×e4 3.♕×b7#**

**Etīdes risinājums**
: **1. Td8+ Kxd8 2. b7 Tb4 3. Kxb4 c5+ 4. Kb5 vai Ka5 Kc7 5. Ka6 Kb8 6. Kb6 c4 7. a4 c3 8. a5 c2 9. a6 c1Q 10. a7#**

## Atsauces

## Papildu literatūra
* 
* 
* 
## Ārējās saites
* J. Moraveca šaha kompozīcijas vietnē PDB
Boinica

**Boinica**, arī **Boiņica**, bija apdzīvota vieta Alūksnes novada Pededzes pagastā. Atradās pagasta austrumu daļā 8 km no pagasta centra Pededzes, 36 km no novada centra Alūksnes un 238 km no Rīgas.

Apdzīvotā vieta atradās nomaļus no autoceļa V402, uz dienvidaustrumiem no tās atradās Boinicas purvs.

## Atsauces
Emils Palkoska

**Emils Palkoska** (; dzimis , miris ) bija čehoslovāku šaha problēmists, juridisko zinātņu doktors.

## Šaha kompozīcija
No 1888. gada publicējis vairāk nekā 1000 šaha uzdevumus, galvenokārt trīsvilčus. Uzdevumu sastādīšanas konkursos izcīnījis vairāk nekā 100 godalgas. Atzīstot pareizu matu nepieciešamību šaha uzdevumā, atšķirībā no čehu skolas galvenajiem principiem, prasīja tematisko variantu piesātināšanu ar loģiskām un stratēģiskām idejām. Veicināja čehu skolas jauna novirziena rašanos. Gandrīz 50 gadus vadīja šaha kompozīcijas pulciņu ar nosaukumu *Fakultāte*. To apmeklēja O. Votruba, J. Venda, J. Vašta un citi šaha problēmisti.

### Uzdevuma piemērs

**Uzdevuma risinājums:**
:1. Ta8! draud 2. Da2 Dxa2 3. Tf8#
: 1. ... e5 2. Db2! Dxb2 3. Tf8#
: 1. ... Kf1 2. Da6 Dxa6 3. Tf8#
: 1. ... Dxe4 2. Da7+ Dd4 3. Df8# 

## Bibliogrāfija
* 
* 

## Atsauces

## Ārējās saites

* Emila Palkoskas šaha kompozīcijas vietnē PDB
Fjuki

**Fjuki**, arī **Vuķi**, ir ciems Alūksnes novada Pededzes pagastā. Atrodas pagasta ziemeļu daļā 4 km no pagasta centra Pededzes, 32 km no novada centra Alūksnes un 233 km no Rīgas.

Apdzīvotā vieta atrodas pie autoceļa P42, Isankas upes krastā. Netālu atrodas valsts nozīmes arheoloģijas piemineklis — Fiku senkapi.

## Atsauces
Fransisko Mansebo

**Fransisko Mansebo Peress** (; dzimis  Madridē) ir Spānijas šosejas riteņbraucējs. Šobrīd pārstāv *Canyon Bicycles* komandu.
## Karjera
Savu profesionāļa karjeru viņš uzsāka **' komandā.

[[2000. gada Tour de France]] Mansebo ieguva ''[[Jauno braucēju ieskaite Tour de France|maillot blanc]]'' kā labākais jaunais braucējs.

Mansebo bija daudzdienu sacensību speciālists ar labām kalnu braucēja prasmēm, kā arī labu sniegumu [[individuālais brauciens ar atsevišķu startu|individuālajos braucienos]]. 2004. gadā uzvarēja Spānijas čempionātā grupas braucienā, kā arī finišēja sestais [[2004. gada Tour de France]] un ceturtais [[2005. gada Tour de France]]. Mansebo izdevās uzvarēt arī atsevišķā [[2005. gada Vuelta a España]] posmā un finišēt trešajā vietā kopvērtējumā, kas bija izdevies arī [[2004 Vuelta a España|iepriekšējā gadā]].

2006. gadā pārcēlās uz **' komandu.

Mansebo bija viens no apsūdzētajām personām *[[Operación Puerto]]* lietā un tika atsaukts no starta *Tour de France* sacensību priekšvakarā. Mansebo pats noliedza, ka pēc afēras būtu pārtraucis savu karjeru.

2009. gada sezonā viņš pārstāvēja *[[Rock Racing]]* komandu. 2010. gadā *Heraklion Kastro-Murcia* un kopā ar *Canyon Bicycle's Team* 2010. gada *[[Tour of Utah]]* ar mērķi aizstāvēt savu iepriekšējā gada kopvērtējuma uzvaru. 2011. gadā *Realcyclist.com Cycling Team*, kuras sastāvā ASV vietējo sacensību rangā kļuva par uzvarētāju. 2012. gada sezonā pārstāvēja *Competitive Cyclist Racing Team* atkārtojot sezonas kopvērtējuma uzvaru. 2013. gadā pievienojās *[[5-hour Energy]]* komandai.

Kopš 2014. gada sezonas sākuma Mansebo pārstāvējis kontinentālo komandu *[[Skydive Dubai Pro Cycling]]*.

## Atsauces

## Ārējās saites
1965. gada MGM arhīva ugunsgrēks

**1965. gada MGM arhīva ugunsgrēks** bija liels ugunsgrēks, kas 1965. gadā izcēlās *[[Metro-Goldwyn-Mayer]]* studijas 7. arhīva nodalījumā Kulversitijā, Kalifornijā. Ugunsgrēka rezultātā tika zaudētas vairākas mēmās un agrīnās skaņas filmas, kuru kopijas mūsdienās nav atrodamas.

## Vēsture
Ugunsgrēku izraisīja dzirkstele no bojātas elektroinstalācijas, aizdedzinot arhīvā glabājošos nitrocelulozes fotofilmu. Uguns iznīcināja simtiem mēmo filmu, tostarp *[[The Black Butterfly]]*, *[[The Divorcee]]*, *[[A Blind Bargain]]*, *[[The Big City]]*, *[[The Divine Woman]]*, *[[London After Midnight (filma)|London After Midnight]]* un *[[The Actress]]*.

Zaudējumu vidū bija retas divkrāsu *[[Technicolor]]* fotofilmas — 1922. gada *[[The Toll of the Sea]]*, kas bija pirmā *Technicolor* filma (vēlāk filma tika daļēji atjaunota no fotonegatīviem), daļēji *Technicolor* mēmā filma *[[So This Is Marriage?]]*, fragmenti no mūzikliem *[[Broadway Melody]]* and *[[Chasing Rainbows]]*. Ugunsgrēkā iznīcinātās krāsainās filmas *[[The Mysterious Island]]* kopija tika atrasta 2013. gadā Prāgā, kā arī ir atrasti krāsainās muzikālās drāmas *[[The Rogue Song]]* fragmenti.

2013. gadā privātā kolekcijā Austrālijā tika atrastas trīs sērijas no zudušās īsfilmas *[[Hello Pop!]]*. Pašlaik *[[Warner Bros. Pictures]]* un kopijas īpašnieks cenšas filmu atjaunot.

Tika zaudētas arī vairākas līdz 1951. gadam izdotas MGM multiplikācijas filmas, ieskaitot "Toma un Džerija" sērijas, kurām neskartas palika dublējuma kopijas. Uguns iznīcināja līdz 1924. gadam veidotās filmas, kuras pirms MGM izveides radīja individuālās studijas *[[Metro Pictures]]*, *[[Goldwyn Pictures]]* un *[[Luijs B. Meiers|Louis B. Mayer Pictures]]*.

## Atsauces
Santušs

**Santušs** (, no vārda *santo* — 'svētais'; sieviešu dzimtē **Santuša**) ir portugāļu cilmes uzvārds, kam portugāļu valodas Brazīlijas paveidā un spāņu valodā sastopami līdzīgi uzvārdi ar tādu pašu cilmi — Santuss () un Santoss (). Cilvēki ar šo uzvārdu:

* Albertu Santušs-Dimons (*Alberto Santos-Dumont*; 1873—1932) — Brazīlijas aviācijas pionieris;
* Danti Bonfims Košta Santušs (*Dante Bonfim Costa Santos*; 1983) — Brazīlijas futbolists;
* Džalma Santušs (*Djalma Santos*; 1929—2013) — Brazīlijas futbolists;
* Fernandu Santušs (*Fernando Santos*; 1954) — portugāļu futbola treneris, bijušais futbolists;
* Krištianu Ronaldu, pilnā vārdā Krištianu Ronaldu duš Santušs Aveiru (*Cristiano Ronaldo dos Santos Aveiro*; 1985) — portugāļu futbolists;
* Niltons Santušs (*Nílton Santos*, 1925—2013) — Brazīlijas futbolists;
* Žuzē Eduardu duš Santušs (*José Eduardo dos Santos*, 1942—2022) — Angolas politiķis, bijušais valsts prezidents.

## Skatīt arī
* *[[Santos]]*
* Santuss
* Santoss

## Atsauces
Santoss

**Santoss** (, no vārda *santo* — 'svētais'; sieviešu dzimtē **Santosa**) ir spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Santušs (). Cilvēki ar šo uzvārdu:

*Huans Manuels Santoss (*Juan Manuel Santos*; 1951) — Kolumbijas politiķis, kādreizējais valsts prezidents;
*Džonatans dos Santoss (*Jonathan dos Santos Ramírez*; 1990) — Meksikas futbolists;
*Džovani dos Santoss (*Giovani dos Santos Ramírez*; 1989) — Meksikas futbolists.

## Skatīt arī
* *[[Santos]]*
* Santušs
* Santuss
Attēla pārākuma efekts

thumb|330px|Attēla pārākuma efekta vizualizācija
**Attēla pārākuma efekts** attiecas uz parādību, ka cilvēki labāk atceras lietas, kas ir redzētas attēlos, nekā tās, kas aprakstītas vārdos. Tas ir balstīts uz faktu, ka "cilvēka atmiņa ir ļoti jūtīga pret simbolisku notikumu aprakstīšanu". Attēla pārākuma efekta pamatā ir Alana Paivio duālā koda teorija. Lai gan efekta darbības iemesls nav skaidri zināms, risinās tā pētniecība. Šis efekts ir pierādīts, veicot dažādus atmiņas pārbaudes uzdevumus. Nav skaidrības, vai attēlā pārākumu efekts ietekmē zināšanas un atmiņas procesu kvalitāti. Cilvēkam novecojot, attēla pārākuma efekts pastiprinās, kā arī Alcheimera slimības slimnieki labāk atcerēsies informāciju, kas viņiem tikusi pausta vizuāli.

## Atsauces
Arinbjērns Gudmundsons

**Arinbjērns Gudmundsons** (;  — 2014. gads) bija Islandes šahists, kas kopš 1970. gada dzīvoja Austrālijā.

## Biogrāfija
Šahu iemācījies spēlēt vēlu — septiņpadsmit gadu vecumā. Tomēr sasniedzis labus rezultātus turnīros, un no 1955. gada līdz 1970. gadam bijis Islandes vadošo šahistu skaitā. 1954. gadā kopā ar Fridriku Oulafsonu un citiem Islandes šahistiem nodibinājis pirmo šaha žurnālu valstī. Regulāri piedalījies Islandes šaha čempionātos un Reikjavikas starptautiskajos šaha turnīros (1955, 1957, 1960, 1964). Sekmīgi pārstāvējis Islandes komandu Pasaules šaha olimpiādēs, kurās piedalījies 4 reizes (1956-1962). Individuālajā vērtējumā izcīnījis sudraba (1960) medaļu.

1960. gada Reikjavikas starptautiskajā šaha turnīrā nospēlējis taktiskiem sarežģījumiem bagātu partiju pret nākamo Pasaules šaha čempionu Robertu Fišeru. 1969. gadā Fišers šo partiju iekļāvis savā grāmatā *Manas 60 neaizmirstamās partijas* ().

1970. gadā kopā ar ģimeni pārcēlies uz Austrāliju. Apmeties Melburnā, kur arī pavadījis atlikušo mūža daļu. 1971. gadā piedalījies Austrālijas šaha čempionātā. Pēc tam šahu spēlējis reti. Miris 2014. gada vasarā.

## Atsauces

## Ārējās saites
Nacionālā galerija

**Nacionālā galerija** var būt:
* Nacionālā galerija — mākslas muzejs Londonā, Apvienotajā Karalistē;
* Armēnijas Nacionālā galerija — mākslas muzejs Erevānā, Armēnijā;
* Dānijas Nacionālā galerija — mākslas muzejs Kopenhāgenā, Dānijā.
Gudmundsons

**Gudmundsons** ( — 'Gudmundura dēls', no personvārda Gudmundurs *(Guðmundur)*) ir islandiešu cilmes tēvvārds. Cilvēki ar šo tēvvārdu:

* Alberts Gudmundsons (*Albert Guðmundsson*; dzimis 1997) — Islandes futbolists;
* Arinbjērns Gudmundsons (*Arinbjörn Guðmundsson*; 1932—2014) — Islandes šahists;
* Jons Gudmundsons (*Jón Guðmundsson*; 1904—1980) — Islandes šahists.
Kinoakadēmijas balva par tehniskajiem sasniegumiem

**Kinoakadēmijas balva par tehniskajiem sasniegumiem** () ir trešās klases Amerikas Kinoakadēmijas balva Kinoakadēmijas zinātnisko un tehnisko balvu kategorijā. Kino mākslas un zinātnes akadēmija šo balvu piešķir par kinofilmu industrijas tehniskā progresa veicināšanu. Balva ir ierāmēts sertifikāts, kurā minēts sasniegums un uzskaitīti vārdi, kas ir veikuši šo sasniegumu. Šīs balvas ierasti pasniedz pusdienu ceremonijā dažas nedēļas pirms Amerikas Kinoakadēmijas balvas pasniegšanas ceremonijas, un neliels atskats uz šo ceremoniju tiek pārraidīts arī ceremonijas laikā.

## Atsauces

## Ārējās saites
*''Technical Achievement Award''
Baldūrs Mellers

**Baldūrs Mellers** (;  Reikjavika —  Reikjavika) bija Islandes šahists.

## Biogrāfija
No 1930. gadu vidus līdz 1950. gadu vidum bijis viens no vadošajiem Islandes šahistiem. Septiņas reizes uzvarējis Islandes šaha čempionātos (1938, 1939, 1941, 1943, 1947, 1948, 1950). 1948. gadā Erebrū kļuvis par pirmo Islandes šahistu, kas uzvarējis Ziemeļu valstu šaha čempionātā. 1950. gadā Reikjavikā atkārtojis šo panākumu.

Pārstāvējis Islandes komandu lielākajos komandu šaha turnīros:
* Pasaules šaha olimpiādēs piedalījies 3 reizes (1937-1939, 1956). Individuālajā vērtējumā izcīnījis bronzas (1956) medaļu;
* neoficiālajā Pasaules šaha olimpiādē piedalījies 1936. gadā.

## Atsauces

## Ārējās saites
Džordžs Kramers

**Džordžs Mortimers Kramers** (; dzimis  Ņujorkā, miris  Ņūdžersijā) bija ASV šahists.

## Biogrāfija
Pēc Otrā pasaules kara bijis viens no daudzsološākajiem ASV jaunajiem šahistiem. 1945. gadā sešpadsmit gadu vecumā uzvarējis Ņujorkas štata šaha čempionātā. 1946. gadā debitējis ASV šaha čempionātā, kurā ierindojies 9. vietā. Pārstāvējis ASV komandu Pasaules šaha olimpiādē 1950. gadā. Komandu vērtējumā izcīnījis 4. vietu, bet individuālajā vērtējumā izcīnījis bronzas medaļu. 1952. gadā uzvarējis Manhatanas šaha kluba čempionātā.

Vēlākajos gados vairs neizdevies atkārtot šos rezultātus šaha turnīros. Vēl divas reizes piedalījies ASV šaha čempionātos (1957, 1962), taču katru reizi ierindojies tabulas lejasdaļā. 1960. gados trīs reizes uzvarējis Ņūdžersijas štata šaha čempionātos (1964, 1967, 1969).

## Atsauces

## Ārējās saites
Hanss Lamberts

**Hanss Lamberts** (; dzimis , miris ) bija Austrijas šahists.

## Biogrāfija
Pēc Otrā pasaules kara bijis viens no vadošajiem Austrijas šahistiem. 1948. gada Austrijas šaha čempionātā ierindojies 6. vietā, bet pēc gada dalījis 2.-4. vietu, taču sliktāka papildu koeficienta dēļ palicis 4. vietā. Piedalījies Austrijas šaha izlases mačos ar Itāliju (1951), Rietumvāciju (1953) un PSRS (1953). Šaha klubu sacensībās sekmīgi pārstāvējis Vīnes klubu *Hietzing Wien*, kura sastāvā 1953. gadā ieņēmis 2. vietu Mitropas kausa izcīņā.

Pārstāvējis Austrijas komandu lielākajos komandu šaha turnīros:
* Pasaules šaha olimpiādē piedalījies 1950. gadā. Individuālajā vērtējumā izcīnījis  sudraba medaļu;
* Klāras Benediktas kausa izcīņās piedalījies 2 reizes (1953, 1965). Komandu vērtējumā izcīnījis sudraba (1953) medaļu, bet individuālajā vērtējumā izcīnījis zelta (1953) medaļu.

Šaha turnīros piedalījies līdz 1980. gadu sākumam.

## Atsauces

## Ārējās saites